《春日田园杂兴》
宋代·周暕

蛙声似吹雨初足，桑萁欲红风始和。
少妇每忧蚕利薄，老夫惟喜秫苗多。
旧栽花木山莺识，新买陂塘野鹭过。
此境东风元日好，当年金谷事如何。

作者简介：周暕，字伯阳，号方山，泰州（今属江苏）人。宋亡，流寓秀水、钱塘、吴郡等地（《养蒙文集》卷二《送周方山序》）。元世祖至元二十四年（一二八七）执教馀姚（《桐江续集》卷一三《送周君暕之馀姚讲授》）。武宗至大三年（一三一○）为白珽《湛渊静语》作序（《湛渊静语序》）。月泉吟社第十九名，署名识字耕夫。事见《月泉吟社诗》。今录诗六首。